  Анжелика Тихонова корреспондент Удмуртиын йӧллэсь сиён-юонъёс поттон понна йӧл вузанэз 9,5 процентлы йылэтӥзы. Со сярысь элькунысь гурт возёсъя но сиён-юонъя министерстволэн пресс-службаез ивортэ. Туэ нырысетӥ куинь толэзьёс ӵоже переработкае оглом 178 сюрс 200 тонна йӧл вуттӥзы, кылем арын та дыр ӵоже ик 162 сюрс 700 тонна люкаськиз вал. Ми вузаны ярамон йӧллэсь мындалазэ будэтэммылы луыса ӝутскиськом – веран вакытэ со 91 процент луиз. Йӧллэсь ӟечлыксэ будэтонлы озьы ик саклык висъяны кулэ, кызьы йӧл кысконэз йылтонлы Татьяна Шавшукова, Удмуртиысь гурт возёсъя но сиён-юонъя министрлэн воштӥсезУдмуртиысь йӧл поттон удыс огсыр азинске. Нырысетӥ кварталлы йылпумъянъёсъя элькунамы 195 сюрс 800 тонна йӧл кыскизы. Кылем арысь та вакытэн ик ӵошатыса, со 5,6 процентлы тросгес. Ар кутсконысен гурт возёсъёс но фермеръёс йӧл поттонзэс 10 сюрс 400 тонналы йылэтӥзы. Котькинэ азьпалтыса Вавож ёрос ужа – ар кутсконысен отын 18 сюрс 600 тонна йӧл кыскизы, со пӧлысь 17 сюрс 500 тонназэ йӧллэсь сиён-юонъёс поттыны келязы. Йӧл кысконэз будэтонъя  азьпалан Шаркан ёрос (118 процент), нош вузанъя тужгес зол будӥз Сьӧлта ёрос (124 процент). Йӧл поттон удысын интызы пумен будэ фермер возёсъёслэн. Туэ ар кутсконысен соос 12 процентлы тросгес йӧл поттӥзы, со вакытэ ик гурт возёсъёс 5,2 процентлы гинэ. Вузанын 19 процентлы азинскизы (гурт возёсъёс 9 процентлы). 2020-тӥ ар кутсконысен Удмуртиын одӥг скаллэсь нуналаз шорлыдын 19,6 килограмм йӧл кыскизы. Со кылем арын сярысь 7 процентлы тросгес. Туннэ элькунын нуналаз 20 сюрс тонналэсь трос йӧл кыско. Ӧжытэзтэк ваньзэ сое шаерамы ик пӧртэм сиён-юонъёслы пӧрмыто но магазинъёсы вузаны вутто Тодэ вайытом, Удмуртиысь сизьым ёросъёс бусыосы валэс юосты кизьыны потӥзы ини. Тегъёс: Ижкар Удмуртия гуртвозёс йӧл гуртвозёсъяминистерство  